recursal/SuperWikiNEXT-32B huggingface dataset:
**Senja Merah** merupakan sebuah filem Melayu yang diterbitkan di Malaysia pada 1982. Filem Senja Merah diterbitkan dalam bentuk filem warna.

Filem Senja Merah mula ditayangkan pada 1982 di pawagam seluruh negara. Menampilkan Latif Ibrahim, Jamaliah Arshad dan ramai lagi. Filem ini juga disunting oleh Shaw Brothers (Hong Kong) Ltd.

Pengarah
--------

Filem Senja Merah diarah oleh pengarah Hussein Abu Hassan pada 1982.

Sinopsis
--------

Nama pelakon Faizal Hussein melonjak naik selepas membintangi filem Gila-Gila Remaja (1986) dan ia memberi impak besar untuk Faizal membuktikan darah seni diwarisi.

Namun tidak ramai tahu pelakon ini memulakan langkah di pentas lakonan menerusi filem Senja Merah arahan bapanya pelakon Hussein Abu Hassan tahun 1982.

Filem ini turut menampilkan pelakon Latiff Ibrahim, Jamaliah Arshad, Dato Yusof Haslam dan Latiff Ibrahim.

  

Menariknya Radio Televisyen Malaysia (RTM) bakal menyiarkan filem klasik "Senja Merah" mengisi slot Pilihan Jumaat di TV2 pada 12 November ini, pukul 2.00 petang.

Kisahnya berkembang dengan watak Mahmud seorang hartawan yang telah kematian isteri dan tinggal bersama anaknya Anuar dan anak angkatnya Mira. Akhirnya Mahmud berkahwin dengan Zubaidah seorang pengusaha restoran.

Baharom anak Zubaidah sejak kecil berkawan dengan Mira. Apabila dewasa mereka saling jatuh cinta. Anuar tidak suka dengan hubungan mereka berdua kerana takut harta ayahnya jatuh ke tangan Mira dan Baharom.

Sebelum berangkat ke Mekah Mahmud telah meninggalkan wasiat pembahagian harta dan menjodohkan Anuar dengan Mira. Wasiat tersebut telah memecah belahkan keluarga mereka.

Pelakon
-------

* Latif Ibrahim sebagai Baharom
* Jamaliah Arshad
* Yusof Haslam sebagai Anuar
* Ahmad B
* Mahyon Ismail
* Rose Iskandar
* Faizal Hussein sebagai Anuar (kecil)
* Dalimawati
* Hussein Abu Hassan

Lihat juga
----------

* Filem Malaysia tahun 1982

Rujukan
-------

Pautan luar
-----------

* *Senja Merah*  di Pangkalan Data Filem Internet (IMDb)
*
Allahyarham **Eddie Ahmad** (1948 - 1993) merupakan salah seorang penyanyi pujaan ramai era 60-an / 70-an yang sering mendendangkan lagu-lagu di radio Malaysia. 

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah ""pop yeh-yeh"" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

Eddie Ahmad sering membuat persembahan dengan diiringi oleh kumpulan The Guys. Beliau merakamkan EP pertamanya dengan lagu Lagu-lagu "Aku Tetap Merindu", "Aku Kechewa" dan "Dara Ayu", keluaran EMI/Parlophone tahun 1966. 

Selain "Aduh Sarodja" (1966), EP lain Eddie Ahmad - satu dengan The Antartics (1967), satu dengan The Guys (1969), dua album solo - "Madah Perpisahan" & "Kasih Yang Tak Berakhir" (1971) dan satu dengan adiknya Hamidah iaitu "Mawarku" (1973), "Dara Puspita" (1967), "Gadis Melati" (1967), "Untuk Temanku" (1968), "Nadirah" (1968) dn "Potret Kasihku" (1970). 

Kali terakhir Eddie Ahmad muncul di kaca TV Singapura ialah pada tahun 1991 ketika beliau diundang oleh rancangan "Hiburan Minggu Ini" untuk mendendangkan semula lagu "Aduh Sarodja" dalam rentak R&B. 

Eddie Ahmad meninggal dunia di Copenhagen, Denmark pada 1993 pada usia 45 tahun.

### Album

* EP pertama oleh Eddie Ahmad yang ada lagu "Aduh Sarodja", keluaran EMI/Parlophone tahun 1966. Lagu ini dirakamkan dengan iringan kugiran The Quests dari Singapura.
* Mawarku (2002)
* Aduh Saroja Keluaran semula 2007

Lagu-lagu
---------

1. Aduh Sarodja (Pada rakaman asal lagu itu oleh Sam Saimun (awal 50-an) nama yang tercatat sebagai pencipta dan penulis liriknya ialah H. Ukasah-Mathovani.)
2. Aku Kecewa
3. Aku Tetap Merindu
4. Anak Zaman Ini
5. Berdendang Sayang
6. Bisikan Jiwa
7. Ciptaan Ku
8. Gadis Pujaanku
9. Hampa Sudah Harapan
10. Hanya Mimpi
11. Hasratku Di Dadamu
12. Hilang Bulan Tahun Berganti
13. Ikut Kata Ibumu
14. Kan Ku Pulang Nanti
15. Kenangan Manis
16. Khayalan
17. Ku Ingin Tahu Nona Manis
18. Lagu Gembira
19. Madah Perpisahan
20. Mawarku
21. Nadirah
22. Pulang Dari Rantau
23. Seruling Hati
24. Untuk Temanku

Pautan luar
-----------

* Sumbangsih Diarkibkan 2009-03-10 di Wayback Machine
* Musiz Nusantara
* Senarai lagu Eddie Ahmad
**Sergey Vladimirovich Mikhalkov** (Bahasa Rusia: Сергей Владимирович Михалков; 13 Mac 1913 - 27 Ogos 2009) adalah penulis buku kanak-kanak di Rusia. 

Mikhalkov sedang menyambut hari jadinya ke 90.

Biografi
--------

Beliau dilahirkan di Moscow, Empayar Rusia pada 13 Mac 1913. Pada tahun 1942, Mikhalkov bekerja melukis atas perhatian Kesatuan Soviet. Pada tahun 1944, Sergei bekerja dengan Alexander Vasilyevich Alexandrov untuk menulis lirik lagu kebangsaan mereka. Ia tambah teruk apabila Alexander meninggal dunia pada 1946 kerana tuberkulosis. Sergei berkahwin dengan Natalia Petrovna Konchalovskaya sehingga kematian isterinya. Selepas kematian isterinya yang pertama, beliau berkahwin dengan Profesor Psykik Yulia Valeryevna Subbotina. Beliau tinggal di Moscow. Pada sambutan hari lahirnya yang ke-90 pada tahun 2003, Vladimir Putin telah melawat beliau. Beliau anak ke-1 dalam keluarga kerana paling awal. Mikhail Mikhalkov merupakan adik lelakinya, dan Nikita Mikhalkov bersama Andrei Konchalovsky merupakan kanak-kanak yang comel bersama Yulia. Sergei menulis lirik lagu Lagu kebangsaan Kesatuan Soviet pada tahun 1944 sehingga kejatuhan Kesatuan Soviet pada 1991. Sergei menulis lirik lagu kebangsaan Rusia pada Disember 2000. Beliau dikatakan dihantar ke Hospital Moscow, kerana sakit jantung. Selepas tidur, beliau didapati meninggal dunia pada usia 96 tahun. Beliau ditanam di Tanah Perkuburan Novodevichy, Moscow, Rusia.
**Sekolah Kebangsaan Taman Anggerik** atau nama ringkasnya *SK Taman Anggerik*, merupakan sebuah Sekolah kebangsaan yang terletak di Jln Bukit Kempas Utama, Taman Anggerik.

Pada 2009, Sekolah Kebangsaan Taman Anggerik memiliki 164 pelajar lelaki dan 179 pelajar perempuan, menjadikan jumlah keseluruhan murid seramai 343 orang. Ia mempunyai seramai 31 orang guru.2009

  

Pada tahun 2023, Sekolah Kebangsaan Taman Anggerik kini merupakan sekolah TS25.

Sejarah
-------

Sekolah Kebangsaan Taman Anggerik telah siap dibina pada 1 Januari 2001. Di awal pendaftaran pertama, seramai 11 orang tenaga pengajar dengan seorang guru besar telah ditempatkan di sekolah ini. 227 orang murid telah mendaftarkan diri pada hari pertama pendaftaran. Bilangan ini meningkat sehingga 298 orang murid pada tahun 2002. Kini, jumlahnya mencapai 384 orang dengan 29 orang tenaga pengajar, 4 orang staf dan 5 orang pekerja am.

Di awal permulaan sekolah dibuka, hanya 6 buah kelas dengan setiap aliran hanya 1 kelas. Berbanding kini, peningkatan sehingga 12 kelas di mana setiap aliran mempunyai dua kelas, yang diberi nama Utarid dan Zuhrah.

Pembaharuan juga dapat dilihat dengan adanya Pendidikan Prasekolah yang telah mula beroperasi pada 1 Januari 2003. 

Sekolah Kebangsaan Taman Anggerik terletak di Jalan Bukit Kempas Utama, Taman Bukit Kempas. Sekolah ini berhampiran dengan Lebuhraya Skudai dan Lebuhraya Utara Selatan (PLUS). Sekolah rendah yang terdekat dengan sekolah ini ialah Sekolah Kebangsaan Taman Bukit Kempas manakala sekolah menengah yang berhampiran ialah Sekolah Menengah Kebangsaan Taman Impian Emas.

Pencapaian
----------

Alamat
------

Sekolah Kebangsaan Taman Anggerik
Jln Bukit Kempas Utama, Taman Anggerik
81200, Johor Bahru
Johor, Malaysia
Telefon = 6075546966
Fax = 6075546966

Pautan luar
-----------

* 

1. ↑  Senarai Sekolah Daerah Johor Bahru
***Si Kolot Suamiku*** ialah sebuah siri drama televisyen melayu tahun 2016 arahan Eyra Rahman. Dibintangi oleh Amar Baharin, dan Siti Elizad. Siri drama ini memulakan tayangan perdana di Slot MegaDrama, Astro Ria bermula 15 ogos 2016 menggantikan Lelaki Macam Dia.

Sinopsis
--------

Tengku Nur Edrina seorang anak yang degil dan menpunyai ego yang tinggi kerana ayahnya berketurunan raja dan emaknya dilahirkan di kalangan bangsawan. Angkuh dan bangga dirinya membawa hidupnya jauh dari nilai murni seorang wanita Melayu. Disebabkan dia dibesarkan di Kuala Lumpur, maka suasana kampung memang tidak kena dengan jiwa bandarnya. Kepada lelaki seorang itu dia memandang rendah dan jelak!

Kudin seorang lelaki kampung yang hidup membanting tulang kepada tanah untuk mencari rezeki. Kudin suka hidup berdikari dan lebih gemar hidup sederhana dari segala segi. Hidup di kota besar tidak pernah menjadi impiannya, bahkan wanita seperti Edrina tidak pernah tersenarai sebagai calon bakal surinya.

Mereka dipertemukan apabila Tengku Ahmad Ehsan mengunjungi Mak Kunah, emak Kudin untuk melunaskan janji lama yang pernah tersimpul kukuh antara moyang mereka dahulu. Kedatangan lelaki itu untuk membuka cerita yang terperuk lebih berpuluh tahun lalu, agar segala amanah dan wasiat dapat diselesaikan tanpa ada hutang piutang yang tidak dilunaskan sebelum dia menutup mata.

Perkahwinan atas rancangan keluarga membuatkan hidup mereka berdua kian sesak. Konflik bertambah meruncing apabila Edrina tidak mahu terus tinggal di kampung, dan Kudin pula enggan berpindah dan bernafas di kota besar.

Jadi bagaimana? Siapa yang akan mengalah akhirnya? Benarkah Kudin itu seorang lelaki kolot yang menjengkelkan? Dan selama mana Edrina mampu mempertahankan ego dan mengelak hatinya jatuh kepada lelaki seperti Kudin?

Pelakon
-------

* Amar Baharin sebagai Kudin / Emran
* Siti Elizad sebagai Tengku Edrina
* Atikah Suhaime sebagai Lisa
* Waris sebagai Mokhtar
* Vicha Saywho sebagai Nabila
* Faizal Hussein sebagai Tengku Ehsan
* Kuza sebagai Toh Puan Aishah
* Sheila Mambo sebagai Kunah
* Kismah Johar sebagai Tunku Zainab
* Kazar sebagai Wak Sukiman
* Zila Bakarin sebagai Puan Sri Suria
* Roy Azman sebagai Tan Sri Ghafur
* Lisdawati sebagai Normah
* Aizat Hassan sebagai Gabriel
* Fahmy Reza sebagai Badrul
* Dayang Areeda sebagai Saiba
* Tengku Fiella sebagai Lara
* Syaa Nasir sebagai Farah
* Dania Azmi sebagai Sofea
* Epy Kodiang sebagai Roslan
* Arussa Afrina sebagai Bella

Pencapaian
----------

Malam Throwbaek Drama 2017

* Kapel Throwbaek -Siti Elizad dan Amar Baharin-Top 5
* Hero Throwbaek-Amar Baharin-Top 5
* Heroin Throwbaek-Siti Elizad-Top 5

Rujukan
-------

1. ↑   Drama Si Kolot Suamiku. MyInfoTaip. Dicapai 3 ogos 2021
Kamus Besar Bahasa Indonesia Edisi Ke-3 Tahun 2005
**Kamus Besar Bahasa Indonesia** merupakan kamus rasmi baku Indonesia (atau "bahasa Indonesia") yang disusun oleh Badan Pengembangan dan Pembinaan Bahasa dan diterbitkan oleh Balai Pustaka.

Kamus ini menjadi acuan tertinggi penulisan cuan tertinggi bahasa Indonesia yang baku, kerana cirinya yang merupakan kamus bahasa baku Indonesia terlengkap dan paling tepat yang pernah diterbitkan oleh penerbit yang memiliki hak paten dari pemerintah Republik Indonesia serta dinaungi Kementerian Pendidikan dan Kebudayaan negara tersebut.

Sejarah penerbitan
------------------

| Edisi | Tahun diterbit | Catatan |
| --- | --- | --- |
| 1 | 1988 | Hasil pengembangan daripada Kamus Bahasa Indonesia yang diterbit pada tahun 1983. Kamus ini mempunyai 63,000 lema. |
| 2 | 1991 | Semakan edisi pertama dan memuat 73,000 lema. |
| 3 | 2001 | Memuat 78,000 lema. Menurut Dr. Dendy Sugono, Ketua Pusat Bahasa, kamus ketiga ini masih terasa banyak sekali kosa kata yang belum dimasukkan. Tetapi harap diingatkan bahawa KBBI merupakan sebuah kamus umum yang berisi kosa kata umum saja. Pusat Bahasa juga mempunyai Kamus Istilah sebagai kamus bidang ilmu tertentu. |
| 4 | 2005 | Edisi keempat memuat lebih dari 90.000 lema. Pada edisi ini KBBI diperkaya kosa kata yang berasal dari kamus istilah, pada edisi ini kamus disusun berdasarkan paradigma. |
| 5 | 2016 | Edisi kelima rasmi diluncurkan Menteri Pendidikan dan Kebudayaan, Muhadjir Effendy pada 28 Oktober 2016. Pada edisi ini, KBBI memuat 127,036 lema yang versi cetaknya setebal 2,040 halaman, hampir dua kali lipat versi sebelumnya, 1,400-an halaman. |

Ciri lain
---------

### *Kamus Besar Bahasa Indonesia Dalam Jaringan*

Laman web khusus untuk kamus ini turut tersedia lancar tahun 2008 menampilkan kandungan KBBI edisi ketiga sebagai asas data yang digunakannya. Ia turut didapat di alamat Badan Bahasa Sendiri

Bagi pengguna umum, tersedia ciri pencarian lema atau entri dalam KBBI, dan bantuan pencarian untuk entri yang tidak ditemukan. Sedangkan bagi pengguna yang terdaftar, tersedia ciri yang jauh lebih lengkap. Antara ciri lain, pencarian entri berdasarkan huruf awal, kemasyhuran entri, pencarian terakhir, kelas kata, ragam, bidang, dan bahasa.

Pengguna terdaftar juga boleh mencari pautan kata turunan, kata gabungan, peribahasa, dan idiom dari kata yang dicari. Selain itu, boleh mengusulkan entri, makna, dan contoh baru dalam KBBI, perbaikan entri, makna, dan contoh dalam KBBI, serta pencarian entri dengan frasa ketika membuat usulan.

Rujukan
-------

* Majalah Media Watch Habibie Center, no 49/15. Edisi 15 September-15 Oktober 2006. Artikel: Penggunaan Bahasa dalam Media. Hal 29

Pautan luar
-----------

* (Indonesia) KBBI versi atas talian rasmi
* (Indonesia) kbbi.web.id, versi atas talian tidak rasmi Kamus Besar Bahasa Indonesia (belum lengkap)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Bank Simpanan Nasional** (**BSN**) ialah sebuah syarikat yang menawarkan Perkhidmatan Perbankan di Malaysia.

Pengenalan
----------

Bank Simpanan Nasional Malaysia adalah sebuah pertubuhan perbadanan ditubuhkan di bawah Akta Bank Simpanan Nasional 1974 dan ditubuhkan pada 1 hari bulan Disember 1974, di bawah Akta Parlimen 146 – Undang-Undang Malaysia 1974 atas kendalian Menteri Kewangan Malaysia pada ketika itu, Tengku Razaleigh Hamzah. Ia dilancarkan dengan rasminya pada 5 Disember 1974 oleh Allahyarham Tun Abdul Razak, Perdana Menteri Malaysia yang kedua, di mana semua tugas dan tanggungjawab di bawah Akta Bank Simpanan Pejabat POS (melalui khidmat Post Office Savings Bank yang wujud sejak zaman pemerintahan British sehinggalah ke pascamerdeka) telah diambil alih oleh Bank Simpanan Nasional. Bank Simpanan Nasional adalah sebuah Badan Berkanun di bawah Kementerian Kewangan.

Anak syarikat
-------------

Bank ini mempunyai beberapa anak syarikat yang terlibat dalam bidang penguruan aset, insurans and takaful:

* Permodalan BSN Berhad (penguruan tabung kewangan)
* Prudential BSN Takaful Berhad (takaful)
* Gibraltar BSN Life Berhad (insurans hayat)

Rujukan
-------

1. ↑  *Annual Report 2014*, Bank Simpanan Nasional, diarkibkan daripada yang asal pada 2015-03-31, dicapai pada 2015-08-23
2. ↑  *Annual Report 2014*, Bank Simpanan Nasional, diarkibkan daripada yang asal pada 2015-03-31, dicapai pada 23 Ogos 2015

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bank Simpanan Nasional*** |

* Laman web rasmi Diarkibkan 2017-04-14 di Wayback Machine
* BSN Loan Website
* Pinjaman Peribadi BSN Website
**Tebing Putih Dover** (bahasa Inggeris: *White Cliffs of Dover*) membarisi pesisiran pantai England yang menghadap Selat Dover sebahagian dari selat Inggeris bertentangan dengan Côte d'Albâtre di Normandy, Perancis. Muka tebing terdiri dari kapur yang dicoreng lapisan batu api hitam yang terdeposit selama akhir Zaman Batu Kapur. Tebing ini yang mencapai ketinggian 350 kaki (110 m), terbentang selama lapan batu (13 km) di kedua sisi kota Dover di Kent. Di titik di mana United Kingdom paling dekat dengan Eropah daratan, pada hari yang cerah, tebing ini terlihat dari Perancis (sekitar 20 mil atau 32 km). 

Tebing ini merupakan sebahagian dari Tapak Minat Saintifik Khusus dan Kawasan Konservasi Khusus Dover hingga Kingsdown Cliffs.

Keterdekatannya kepada Selat Inggeris menjadikannya suatu mercu tanah utama Britain semasa pengangkutan menuju benua Eropah menggunakan laluan air, lagi-lagi semasa Perang Dunia Kedua yang disanjung sebagai suatu "lambang benteng pertahanan dan tanah air". Sebahagian garis pantai yang mencakup tebing ini dibeli oleh National Trust pada tahun 2016. Malah, ia diabadikan dalam setem-setemperingatan siri pesisiran England tahun 2002 dan siri UK A-Z pada tahun 2012 keluaran Royal Mail.

Rujukan
-------

1. ↑  "Designated Sites View: Dover to Kingsdown Cliffs". Sites of Special Scientific Interest. Natural England. Dicapai pada 1 February 2018.
2. ↑  "Designated Sites View: Dover to Kingsdown Cliffs". Special Area of Conservation. Natural England. Dicapai pada 15 January 2018.
3. ↑  "The White Cliffs of Dover". The National Trust. 1 November 2016.
4. ↑  "White cliffs of Dover to be bought by National Trust". *BBC News*. Dicapai pada 1 December 2016.
5. ↑  "UK landmarks featured on new collection of stamps". *ITV*. Dicapai pada 24 September 2022.
6. ↑  "Royal Mail unveils new 1st class stamps". *Yahoo*. Dicapai pada 24 September 2022.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tebing Putih Dover*** |

* Aerial view of the cliffs and surrounding area di YouTube
* Dover Museum information on the cliffs
* White Cliffs of Dover website
***Melanchong Ke Tokyo*** ialah sebuah filem Melayu yang diterbitkan di Singapura yang ketika itu merupakan sebahagian daripada Malaysia pada tahun 1964. Filem yang diterbitkan dalam bentuk Eastmancolor ini telah diarahkan oleh Ramon A. Estella di tahun 1950. Filem ini adalah filem melayu pertama pengambarannya di Negara Jepun.

Barisan pelakon
---------------

* Saadiah
* Aziz Jaafar
* S. Kadarisman
* Asao Matsumoto
* Motoko Furukawa
* Normadiah
* M. Zain
* Ibrahim Pendek
* Rahmah Rahmat

Ringkasan
---------

Rosnah (Sa'adiah) telah memenangi sebuah peraduan dan hadiahnya ialah melancong ke Tokyo. Kunio (Asao Matsumoto) dan Mariko (Motoko Furukawa) menjadi pemandu pelancong Rosnah dan ayah saudaranya, Ali (S. Kadarisman). Mariko mencintai Kunio tetapi tidak dilayan kerana Kunio terpikat dengan Rosnah. Rosnah tidak dapat menerima cinta Kunio kerana dia sudah ada kekasih iaitu Darus (Aziz Jaafar). Mariko kecewa lalu meluahkan perasaannya kepada Rosnah dan dengan kebijaksanaan Rosnah dapat merapatkan kembali cinta Mariko dan Kunio. Rosnah kembali ke kampungnya dan berkahwin dengan Darus.

Pautan luar
-----------

* Filem Melanchong Ke Tokyo.
**Jalaluddin bin Abu Jaafar** (lahir 1 Januari 1975) merupakan pemain bola sepak Malaysia yang bermain sebagai pertahanan untuk Pahang FA.. Beliau juga dikenali sebagai Abam Jalal dan terkenal sebagai kepten pasukan bola sepak Pahang yang tegas dan berdedikasi. Setelah mengumumkan persaraan sebagai pemain bola sepak dari arena bola sepak negara pada akhir tahun 2015, kini beliau masih berkhidmat dengan pasukan Pahang FA sebagai penolong jurulatih bersama Ahmad Shaharuddin Rosdi di bawah kendalian Dollah Salleh.

Tanggal 3 November 2013 merupakan kejayaan paling gemilang buat beliau ialah membawa pasukan bola sepak negeri Pahang memenangi Piala Malaysia pada tahun 2013 hasil jaringan tunggal Matias Conti setelah 21 tahun pasukan bola sepak Pahang kempunan memenangi piala tersebut. Kali terakhir pasukan bola sepak Pahang memenangi Piala Malaysia ialah pada 1992 sebelum memenangi pada tahun 2013 dimana beliau bertindak sebagai kepten pasukan bola sepak negeri Pahang pada perlawan akhir Piala Malaysia ketika itu dengan menentang pasukan The Red Warrior Kelantan di Stadium Shah Alam, Selangor.

Pada tahun berikutnya iaitu 2014, Pahang FA telah mendapat juara treble iaitu juara Piala Sumbangsih, juara Piala FA dan juara Piala Malaysia namun beliau tidak kerap diturunkan atas faktor usia yang hampir mencecah umur 40 tahun. Namun kudrat beliau masih di perlukan ketika saat getir ketika perlawanan berlangsung. 

Setelah beliau mengumumkan persaraan pada akhir musin 2015, pasukan bola sepak negeri Pahang mengalami penurunan prestasi yang mendadak sehingga nyaris - nyaris terjerumus tersingkir ke Liga Perdana Malaysia pada musim 2016, namun kini pasukan bola sepak negeri Pahang kembali bangkit bersaing dengan pasukan - pasukan handalan dalam Liga Super Malaysia.

Kejayaan
--------

### Kelab

Pahang FA
* **Piala Malaysia:**
	+ **Juara (2):** 2013, 2014
* **Piala FA Malaysia:**
	+ **Juara (2):** 2006, 2014
* **Divisyen 1/ Premier 1/ Liga Super:**
	+ **Juara (2):** 1999, 2004
* **Piala Sultan Haji Ahmad Shah**
	+ **Juara (1):** 2014

Rujukan
-------

1. ↑  "Jalalludin bin Abu Jaafar". *Soccerway*. Global Sports Media. Dicapai pada 24 December 2011.
2. ↑  "Pahang ikat Ivanov, Yaw". *Harian Metro* (dalam bahasa Malay). Diarkibkan daripada yang asal pada 2012-04-26. Dicapai pada 24 December 2011.CS1 maint: unrecognized language (link)

| Persondata |
| --- |
| Nama | Jalaluddin bin Abu Jaafar |
| Nama alternatif |  |
| Pemerihalan ringkas | Pemain bola sepak |
| Tarikh kelahiran | 1 Januari 1975 |
| Tempat kelahiran | Pekan, Pahang, Malaysia |
| Tarikh kematian |  |
| Tempat kematian |  |
**Cigending** merupakan adalah sebuah kelurahan di Kecamatan Ujungberung, Kota Bandung, Provinsi Jawa Barat, Indonesia. Kelurahan ini merupakan wilayah jantung Kecamatan Ujungberung, yang terdiri dari 11 RW dan 66 RT.

SEJARAH
=======

Sejarah keberadaan Kelurahan Cigending tidak terlepas dari keberadaan *Grote Postweg oedjoengberong*, yakni ketika Pemerintah Hindia Belanda dibawah Gubernur Jenderal Deandels (tahun 1810-an) membangun ruas jalan raya Ujungberung pada waktu itu dibuat loji di Kampoeng Tjigending yaitu semacam pos pengawas tepat di Alun-Alun Ujungberung sekarang *(Lintas Sedjarah Kab.Bandung, 1968)* Kampung Cigending yang dikenal sebagai kota lama Ujungberung ini selanjutnya berkembang menjadi tempat permukiman, pedagang/ jasa sehingga menjadi pusat keramaian Kota Bandung Timur seperti sekarang.

Pada awalnya Kampung Cigending ini termasuk ke dalam wilayah Desa Pakemitan Kecamatan Ujungberung Kabupaten Bandung yang pada tahun 1982 oleh Pemerintah Kabupaten Dati II Bandung dimekarkan menjadi desa Ujungberung Utara (cikal bakal Kelurahan Cigending sekarang) dan desa Ujungberung Selatan (sekarang kecamatan Cinambo).

Pada tahun 1987, berdasarkan Peraturan Pemerintah Nomor 16 Tahun 1987 tentang Batas Wilayah Kodya Dati II Bandung, Desa Ujungberung Utara dipecah menjadi 6 (enam) desa, 3 (tiga) desa saat ini masuk kedalam wilayah Kecamatan Ujungberung Kota Bandung yaitu Desa Cigending, Desa Pasir Endah, Desa Pasir Wangi.

Status Cigending berubah dari Desa menjadi Kelurahan sejak dilaksanakannya otonomi daerah berdasarkan Undang-Undang Nomor 22 Tahun 1999 dan Peraturan Daerah Kota Bandung Nomor 08 Tahun 2001 tentang Pembentukan Kelurahan dalam jajaran Pemerintah Kota Bandung.

Kelurahan Cigending dalam perjalanan sejarahnya senantiasa terus melaksanakan berbagai kegiatan pembangunan untuk meningkatkan kemajuan pembangunan dan berusaha mensejajarkan diri dengan kelurahan lainnya yang telah lama masuk wilayah Kota Bandung.

Dalam sejarah perkembangan yang panjang Kelurahan Cigending dituntut mampu menyesuaikan diri dengan tuntutan dan kebutuhan masyarakat akan fasilitas dan pelayanan pemerintah.

MASA PEMERINTAHAN DESA (KADES)
==============================

| NO | Kepala Desa | Masa Bhakti |
| --- | --- | --- |
| 1
2
3
4
5
6
7 | S. Djatma
D. Supardi
Machpud
Drs. Rusdi Rusyandi
N. Syamsudin
Anwar Hidayat 
Lindu Prarespati Ananto, S.IP | **1980-1983**
**1983-1986**
**1986-1990**
**1990**
**1990**
**1991-1996**
**1996-2001** |

MASA PEMERINTAHAN KELURAHAN (LURAH)
===================================


| NO | Kepala Desa | Masa Bhakti |
| --- | --- | --- |
| 1
2
3
4
5
6
7
8 | Drs. Kohar
Drs. Asmara Hadi, M.AP
Achmad Husein Wijaya Kusumah
Herry Hermawan, S.IP
Drs. Atang Rachman
Karna Suherman, ST.MM
Plt. Banju Sagara, S.H 
Henni Revianti, S.AP | **2001-2004**
**2004-2008**
**2008-2009**
**2009-2015**
**2015-2017**
**2017-2022**
**2022**
**2022-sekarang** |
***Dilema*** adalah telefilem Malaysia 2018 arahan Azaromi Ghozali terbitan MIG Productions. Telefilem ini telah disiarkan di Slot Luna ntv7 pada 30 September 2018.

Sinopsis
--------

Mengisahkan tentang Robert, seorang lelaki berbangsa cina dan berkahwin dengan seorang wanita berbangsa kristian dan menetap di Kuala Lumpur. Perkahwinan mereka dikurniakan seorang anak perempuan bernama Ruby. Namun, perkahwinan mereka sering mendatangkan pergaduhan selepas melahirkan Ruby. Hubungan Robert dan isterinya, Rebecca, adalah sebuah perkahwinan yang tidak direstui oleh keluarga Rebecca. Tengku Nafrin dan Zandra Amelia, sepasang suami isteri juga merupakan sahabat baik Robert. Satu hari, Rebecca, bergaduh besar dengan Robert sehingga membuatkan Rebecca lari membawa diri ke negara asalnya, London. Robert memutuskan untuk mencari Rebecca di London. Oleh itu Robert meminta pertolongan daripada Tengku Nafrin dan Zandra Amelia untuk menjaga Ruby seketika sementara dia di London. Hampir setahun Robert pergi tanpa perkabaran berita, dan sudah puas juga Tengku Nafrin dan Zandra Amelia cuba untuk mencari Robert. 9 tahun berlalu. Ruby kini berumur 15 tahun dan sudah bersekolah menengah. Akhirnya Tengku Nafrin dan Zandra Amelia membuat keputusan untuk mengislamkan Ruby kerana memikirkan Robert yang tidak kunjung tiba. Suatu hari, Robert tiba-tiba muncul. Robert memperkenalkan dirinya kepada Ruby yang dia adalah ayah kandungnya dan Tengku Nafrin serta Zandra Amelia mengiyakan perkara tersebut. Untuk melepaskan rindu, Robert memohon untuk mengambil Ruby untuk tinggal bersamanya selama 2 minggu sementara cuti sekolah. Namun begitu, isteri baru Robert, Amanda, tidak berapa suka dengan Ruby dan tidak selesa dengan Ruby. Robert akhirnya memulangkan semula Ruby kepada Zandra Amelia dan Tengku Nafrin untuk terus menjaga Ruby sebaik mungkin seprti anak kandung sendiri.

Pelakon
-------

* Scha Alyahya sebagai Zandra Amelia
* Vince Chong sebagai Robert
* Izzue Islam sebagai Tengku Nafrin
* Bella Dowanna sebagai Ruby
* Doria Rachel Jolly sebagai Rebecca
* Sharisa Chong sebagai Hannah

Rujukan
-------

1. ↑  "Telefilem Dilema (ntv7)". MyInfotaip. 29 September 2018.
**Richael Lawrence Gimbang** atau lebih dikenali sebagai **Rich** (lahir 29 Julai 1982) merupakan salah seorang pelajar *Akademi Fantasia musim keempat*. Beliau berasal dari Penampang, Sabah.

Penyanyi kegemarannya ialah Axl Rose, Kurt Cobain, dan Brandon Boyd. Pelakon kegemarannya pula ialah Brad Pitt, Keanu Reeves, Jim Carrey, Jessica Alba, Maya Karin, Fasha Sandha, dan Charlize Theron. Anak jati bangsa Dusun ini merupakan seorang jera audio, peminat fiksyen sains dan kini menjuruskan dirinya ke arah genre rock!

Sebelum menyertai Akademi Fantasia, Rich pernah menganggotai band-band 'indie' seperti Psyklone dan Estranged. Sehingga kini, Rich masih menganggotai Estranged sebagai vokalis.

Maklumat lain
-------------

**Makanan Kegemaran** : Spaghetti Bolognaise   

**Minuman Kegemaran** : Milo ais   

**Filem Kegemaran** : Star Wars   

**Lagu Kegemaran** : I'll Be   

**Hobi** : Bola sepak, membaca, bersahabat   

**Zodiak** : Leo   

**Bangsa** : Dusun

Penglibatan *Akademi Fantasia*
------------------------------

Rich diterima masuk dalam *Akademi Fantasia* musim keempat dan beliau adalah salah seorang daripada dua belas calon pelajar yang terpilih (daripada sepuluh orang yang diterima juri) untuk memasuki *Akademi Fantasia* setelah bersaing dalam konsert prelude bagi kelayakan tersebut. 

Rich telah tersingkir pada Konsert ke-3. Seterusnya, Rich tampil semula bersama tujuh peserta bekas pelajar yang lain tetapi beliau tidak berjaya untuk masuk ke peringkat akhir bersama empat finalis yang lain.

### Lagu-lagu yang didendangkan di *Akademi Fantasia*

Berikut adalah lagu-lagu yang dinyanyikan oleh beliau ketika konsert prelude dan konsert mingguan *AF* yang seterusnya:

* **Konsert Prelude** : *I'll Be* - nyanyian asal oleh Edwin McCain
* **Konsert Pertama** : Ai Ai Twist - nyanyian asal oleh P. Ramlee
* **Konsert Kedua** : Dendang Remaja - nyanyian asal oleh A. Romzi
* **Konsert Ketiga** : Mustika - nyanyian asal oleh M. Nasir
* **Konsert Kesembilan** : The Reason - nyanyian asal oleh Hoobastank

Lihat juga
----------

* Akademi Fantasia
* Astro Ria

Pautan luar
-----------

* Myspace Rich
* Profil di Murai

| * l
* b
* s
Estranged |
| --- |
| 
* **Richael Lawrence Gimbang**
* **Solihuddin Hormat**
* **Nor Hanafi Nor Hadi**

* Azwin Andy Malik
* Mohd Azraai Zainal
* Chow Ken Chung
* Alda Evan Tan

 |
| Album studio | 
* *In Hating Memory*
* *Remain Unknown*
* *Anugerah Hidup*

 |
| EP | *Sepenuhnya Vol. 1* |
| Single | 

|  |  |
| --- | --- |
| *In Hating Memory* | 
* "Chocolate Syrup"
* "Velocity"
* "Itu Kamu"

 |
| *Remain Unknown* | 
* "Yang Pernah"
* "Aurora"
* "In No Time"
* "Ketika Ini"
* "We Remain Unknown"

 |
| *Anugerah Hidup* | 
* "Borneo"
* "Pengganti"
* "Baru"
* "Nyata"

 |
| *Sepenuhnya* | 
* "Inginkan Kau"
* "Hancur Aku"
* "Seperti Yang Dinantikan"

 |

 |
Darjah Kebesaran Peringkat Kedua, **Darjah Indera Mahkota Pahang** yang membawa gelaran Dato’ adalah dicadangkan bagi kurniaan terutamanya kepada mereka yang telah memberikan perkhidmatan terpuji dan cemerlang kepada Raja Pemerintah, Negeri Pahang Darul Makmur dan rakyat keseluruhannya. Pengurniaan ini biasanya diberikan kepada Pegawai Kerajaan Gred Jawatan Utama Sektor Awam (JUSA) C ke atas atau yang setaraf dengannya dalam Perkhidmatan Kerajaan, Badan-Badan Berkanun atau Penguasa-Penguasa Tempatan atau kepada sesiapa sahaja yang difikirkan layak menerimanya.

Gelaran pemakaian
-----------------

Ahli-ahli lelaki dan perempuan yang telah dianugerahkan Darjah Kebesaran Peringkat Kedua bolehlah menggunakan gelaran Dato' sebelum nama mereka pada setiap masa. Isteri kepada ahli yang dikurniakan Darjah Kebesaran ini boleh menggunakan gelaran Datin sebelum nama mereka pada setiap masa.

Penerima terkenal
-----------------

* Jamal Abdillah
* Juhanis Abd Aziz
* Ajis Sitin
* Sarimah Ahmad
* Kamaruddin Zakaria
* Iskandar Dzulkarnain Abdul Khalid
* Mohd Azis Jamman
* Ahmad Nazlan Idris
* Arman Azha Abu Hanifah
* Loganathan Arumugam
* Yusni Hamid
* Nancie Foo
* David Arumugam
* Aliff Syukri Kamarzaman
* Wan Abu Bakar Wan Mohamed
* Aaron Aziz

Rujukan
-------

1. ↑  Maklumat darjah kebesaran
**Jeon Bong-jun** (1854 - 1895) dilahirkan di Taein, Jeollabuk-do, Korea. Beliau ialah seorang pemimpin yang terkenal dalam Revolusi Petani Donghak. Disebabkan fizikalnya yang pendek, beliau dipanggil "*Nokdu Janggun*" (녹두장군, Jeneral kacang mung ).

Perjuangan dan revolusi
-----------------------

Pada tahun 1894 Jeon Bong Jun dan petani-petani lain memohon dengan seorang majistret tempatan dari Wilayah Jeolla untuk menghapuskan cukai yang berat (dan ada yang mengatakan haram) dan mengembalikan harta yang diambil secara tidak adil daripada orang-orang yang dituduh melakukan jenayah yang tidak berasas. Jeon Bong Jun dan yang lain akhirnya tidak dilayan. Sebagai tindak balas terhadap penolakan ini, dia, bersama dengan petani lain, memberontak dan menyerang pejabat daerah dan mengancam akan menghukum pegawai korup jika mereka tidak menghentikan semua rasuah.

Akhir revolusi
--------------

 Jeon Bong-jun, duduk di tengah, selepas ditangkap di Ugeumchi pada tahun 1894. 
Pada 28 April 1894, revolusi Jeon Bong Jun menjadi anti-Barat dan anti-Jepun kerana tindakan menindas dan brutal tentera Jepun menghukum petani Korea. Revolusi ini merebak dari bandar ke daerah apabila tentera petani bersumpah untuk membasmi keseluruhan kelas pemerintah Korea dan mengusir semua pihak Jepun dan barat. Menjelang bulan September, pemberontakan petani beliau berakhir dengan kekerasan apabila pasukan tenteranya ditumpaskan dengan dahsyat oleh tentera Jepun yang terlatih dalam Pertempuran Ugeumchi. Jeon Bong Jun ditangkap dan pada Mac 1895, beliau dihukum mati.

Gambaran budaya
---------------

* Dilakonkan oleh Choi Moo-sung dalam siri TV SBS 2019*Nokdu Flower*.

Lihat juga
----------

* Cheondoisme
* Revolusi Petani Donghak
* Son Byong-Hi

Nota
----

1. ↑  Also written **Chon Bong-joon**

Pautan luar
-----------

* (dalam bahasa Korea) 전봉준 全 琫 準 di Empas / EncyKorea
* Pelawat rasmi Gongju memetik
* Dewan Kemerdekaan Korea
* clickkorea.org
Stesen Iyo-Nagahama (伊予長浜駅, Iyo-Nagahama-eki) merupakan sebuah stesen keretapi penumpang yang terletak di bandar Ōzu, Prefektur Ehime, Jepun. Ianya diuruskan oleh JR Shikoku dan mempunyai nombor stesen "S12".

Garisan
-------

Stesen Iyo-Nagahama terletak di cawangan lama, atau asal, Laluan Yosan yang berjalan sepanjang pantai dari Mukaibara ke Iyo-Ōzu dan berjarak 233.1 km dari permulaan barisan di Takamatsu.  Hanya kereta api tempatan yang berhenti di stesen. Perkhidmatan tempatan ke arah timur berakhir di Matsuyama. Sambungan dengan perkhidmatan lain diperlukan untuk perjalanan yang lebih jauh ke timur Matsuyama di jalur ini.

Susun atur
----------

Stesen ini terdiri daripada sebuah platform sisi dan sebuah platform pulau yang menyediakan tiga landasan dengan landasan tengah (landasan 2) yang tidak digunakan. Bangunan stesen tersebut tidak mempunyai kakitangan dan hanya berfungsi sebagai ruang menunggu. Akses ke platform pulau adalah melalui persimpangan aras dengan tangga di kedua-dua hujungnya. Bahagian tepi bercabang dari landasan 1 dan berakhir berhampiran dengan bangunan stesen.   

Stesen ini dibuka sebagai **Nagahama-machi Station** (長浜町駅, *Nagahamamachi-eki*) pada 14 Februari 1918. Pada masa itu, ia merupakan terminal timur bagi Ehime Railways dengan jalur selebar 762 mm yang dikendalikan secara persendirian. Apabila syarikat itu dinasionalisasikan pada 1 Oktober 1933, Kereta Api Kerajaan Jepun (JGR) mengambil alih kawalan. Stesen ini dinamakan semula sebagai Iyo-Nagahama dan dikendalikan sebagai sebahagian daripada Ehime Line. Landasan jalurnya diganti saiz kepada 1067 mm dan dihubungkan dengan landasan Yosan Mainline dari Kitanada pada 6 Oktober 1935. Iyo-Nagahama, yang juga telah dipindahkan 200m lebih dekat ke Kitanada pada masa yang sama, kemudiannya menjadi stesen transit melalui Laluan Utama Yosan. Dengan penswastaan JNR pada 1 April 1987, stesen ini berada di bawah kawalan JR Shikoku.

Kawasan sekitar
---------------

* Dewan Bandaraya Ozu Cawangan Nagahama (Dahulu adalah Dewan Perbandaran Nagahama)
* Pelabuhan Nagahama
* Sekolah Menengah Nagahama Prefektur Ehime

Lihat juga
----------

* Senarai stesen kereta api di Jepun

Rujukan
-------

1. ↑  "Shikoku Railway Route Map" (PDF). JR Shikoku. Dicapai pada 27 December 2017.
2. 1 2  "伊予長浜" [Iyo-Nagahama]. *hacchi-no-he.net*. Dicapai pada 14 January 2018.
3. 1 2  Kawashima, Ryōzō (2013). 図説: 日本の鉄道 四国・九州ライン 全線・全駅・全配線・第2巻 四国西部エリア [*Japan Railways Illustrated. Shikoku and Kyushu. All lines, all stations, all track layouts. Volume 2 Western Shikoku*] (dalam bahasa Jepun). Kodansha. m/s. 29, 73. ISBN 9784062951616.
4. ↑  "Iyo-Nagahama Station Timetable" (PDF). JR Shikoku. Dicapai pada 14 January 2018.
5. ↑  "伊予長浜駅" [Iyo-Nagahama Station]. *shikoku.org.uk*. Dicapai pada 14 January 2018.

Pautan luar
-----------

* Jadual waktu stesen

 Kategori berkenaan Stesen Iyo-Nagahama di Wikimedia CommonsTemplat:Yosan Line
**Air liur** merupakan bahan berair yang terletak di mulut organisma yang dirembeskan oleh kelenjar air liur. Air liur manusia terdiri daripada 99.5% air manakala 0.5% yang selebihnya terdiri daripada elektrolit, mukus, glisoprotein, enzim, dan sebatian antibakteria seperti IgA rembesan dan lisozim. Enzim-enzim dalam air liur adalah penting dalam pencernaan kanji dan lemak makanan, dan juga memainkan peranan dalam memecahkan zarah makanan yang tersumbat dalam rekahan gigi untuk melindungi gigi daripada dirosakkan oleh bakteria. Lebih-lebih lagi, air liur bertindak sebagai pelicin yang membasahkan makanan dan membolehkan penelanan, serta melindungi permukaan bermukus rongga mulut dari kering.

Pelbagai spesies mempunyai kegunaan khas untuk air liur selain prapencernaan. Sesetengah burung layang-layang menggunakan ludah yang melekit untuk membina sarang. Sarang *Aerodramus* dicari-cari untuk membuat sup sarang burung. Ular tedung, ular kapal, dan sebagainya memburu dengan. Sesetengah artropod seperti labah-labah dan beluncas membuat benang dari kelenjar air liur.

Rujukan
-------

1. ↑  Templat:GeorgiaPhysiology
2. ↑  Fejerskov, E; Kidd (2008). *Dental Caries: The Disease and Its Clinical Management, 2nd Edition*. Wiley-Blackwell. ISBN 978-1-4051-3889-5. More than one of `|first1=` dan `|first=` specified (bantuan)CS1 maint: extra punctuation (link)
3. ↑  Edgar, M; Dawes, C; O'Mullane, D (2004). *Saliva and Oral Health: 3rd Edition*. British Dental Association. ISBN 0-904588-87-4.
4. ↑ . doi:10.1016/j.foodres.2005.02.008. Cite journal requires `|journal=` (bantuan); Missing or empty `|title=` (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Air liur*** |
**Bahjat Abu Gharbiah (**Arab: بهجت أبو غربيةcode: ar is deprecated , 1916-2012) ialah seorang ahli politik Palestin. Beliau ialah pengasas bersama bagi cawangan Parti Kebangkitan (Parti Ba'ath) di Ramallah, salah satu cawangan paling giat di Tebing Barat. Beliau menyertai dalam banyak penentangan bersenjata dan jalan diplomasi dalam bagi membebaskan wilayah Palestin.

Latar belakang
--------------

Bahjat dilahirkan di Khan Yunis pada 1916, dari keluarga yang berasal dari Hebron. He menyertai penentangan bersenjata semasa pemberontakan tahun 1939 dan Nakba 1948. Beliau juga menjadi pemimpin bagi Tentera Pembebasan Suci dan dalam pertempuran Al-Qastal pada 1948.

Beliau mengasaskan cawangan Parti Baath di Ramallah dan menjadi anggota kepimpinan utama parti itu dari 1949 hingga 1959. Beliau terpilih sebagai anggota pertama Jawatankuasa Eksekutif Pertubuhan Pembebasan Palestin (PLO) pada Ogos 1964, di mana beliau mengetuai pihak pembangkang kepada ketua, Ahmad Syukairi. Beliau turut menjadi anggota Majlis Kebangsaan Palestin (PNC), dan membentuk Jawatankuasa Penentangan Rakyat, bersama-sama Subhi Ghushah dan Ishak Duzdar di Baitulmaqdis pada Mei 1967;

Beliau sekali lagi terpilih menjadi anggota Jawatankuasa Eksekutif PLO pada 1971 hingga 1972. Beliau bertanding dalam pemilihan presiden PNC pada 1977, namun tewas kepada Khaled Fahum.

Beliau memberi ucapan dalam himpunan hak untuk kembali di Amman pada Disember 2001.

Beliau meninggal dunia pada 26 Januari 2012.

Karya
-----

Beliau menerbitkan memoir perang dalam bahasa Arab terbitan Institut Pengajian Palestin pada 1993, berjudul - Di Tengah-tengah Kesungguhan Untuk Perjuangan Arab-Palestin: Memoir Pejuang Kebebasan Bahjat Abu Gharbieh, 1916-1949, yang menerangkan peranan beliau dalam penentangan rakyat Palestin terutama semasa Pemberontakan Hebat (1936-1939) menentang British dan Perang 1948. 

Jilid kedua memoirnya diterbitkan oleh Institut Arab bagi Penyelidikan dan Penerbitan pada 2005 meliputi kisahnya ketika tempoh antara Nakbah dan Intifadah (1949-2000).

Rujukan
-------

1. ↑  Anderson 2005, m/s. 136.
2. ↑  "بهجت أبو غربية: أيقونة الهم الفلسطيني ترجل عن قرن مكتظ بالحسرات". *مجلة نضال الشعب* (dalam bahasa Arab). 2017-03-04. Dicapai pada 2023-12-02.
3. ↑  "PASSIA - ABU GHARBIYEH, BAHJAT (-)". *www.passia.org*. Dicapai pada 2023-12-02.
4. ↑  Henry Tanner (14 Mac 1977). "Palestinian Militants Lose Vote at Cairso Parley, But Show Strength". *The New York Times*. Dicapai pada 3 Disember 2023.
5. ↑  "Thousands Join the Right of Return Celebration in Amman, Jordan". *www.freearabvoice.org*. Dicapai pada 2023-12-03.
6. ↑  Gharbieh, Bahjat A. (1993-01-01). *In the Midst of the Struggle for the Arab Palestinian Cause: The Memoirs of Freedom-Fighter Bahjat Abu Gharbieh, 1916-1949* (dalam bahasa Inggeris). Institute for Palestine Studies. ISBN 978-0-88728-252-2.

### Buku

* Anderson, Betty Signe (2005). *Nationalist Voices in Jordan: The Street and the State*. University of Texas Press. ISBN 978-0-292-70625-5. Diarkibkan daripada yang asal pada 2023-04-02. Dicapai pada 2020-11-08.
Gambar rajah permainan Batu-Gunting-Kertas
**Batu-Gunting-Kertas** (turut dikenali sebagai *Gunting-Batu-Kain* atau *O-som* di kalangan masyarakat Melayu) ialah sebuah permainan tangan dua atau lebih orang. Permainan ini sering digunakan untuk pemilihan rawak, sama seperti melambung duit syiling, dadu dan lain-lain. Tetapi jika dimainkan berpanjangan, permainan ini boleh bertukar menjadi permainan kemahiran, kerana manusia jarang sekali bertindak betul-betul rawak. Beberapa permainan dan sukan menggunakannya untuk menentukan peserta mana yang akan mula dahulu. Kadang-kala ia juga digunakan bagi menentukan peranan dalam permainan peran, mahupun dipakai sebagai perjudian. Permainan ini dimainkan di pelbagai bahagian dunia.

Permainan yang serupa dengan permainan ini ialah burung batu air.

Cara bermain
------------

|  |  |  |
| --- | --- | --- |
|  |  |  |
| Dari kiri ke kanan: batu, kertas, gunting. Setiap isyarat mengalahkan satu daripada dua isyarat lainnya |

Terdapat tiga isyarat tangan dalam permainan ini. Batu digambarkan oleh tangan mengepal, gunting digambarkan oleh jari telunjuk dan tengah, kertas digambarkan oleh tangan terbuka. Tujuan permainan ialah mengalahkan lawan bermain. Aturan piawaian ialah batu mengalahkan gunting, gunting mengalahkan kertas, dan batu mengalahkan gunting.

Jika kedua-dua orang pemain mengeluarkan isyarat yang sama, maka permainan diulang. Kadangkala, pemain menggunakan sistem berulang-ulang sekiranya sekali kemenangan tidak cukup untuk menghentikan permainan. Contohnya, pemain yang menang 5 kali terlebih dahulu menjadi pemenang.

Rujukan
-------
Teng-teng
**Teng-teng** atau juga dikenali sebagai Ketinting merupakan sejenis permainan tradisi kanak-kanak. Ia dimainkan oleh lelaki dan perempuan, sungguhpun ia lebih disukai oleh kanak-kanak perempuan daripada kanak-kanak lelaki kerana kerana permainan ini lembut dan sesuai untuk kaum Hawa.

Di kampung-kampung, gelanggang dibuat dengan menuliskan garisan di atas tanah sahaja dengan menggunakan hujung ranting. 

Sebelum permainan dimulakan, undian dijalankan bagi menentukan pemain yang mana harus memulakan permainan terlebih dahulu. Lai lai li tam plong ialah kaedah bagi menentukan pemain pertama, kedua, ketiga dan seterusnya.

Pemain dikehendaki melompat ke dalam kesemua petak dengan sebelah kaki, kecuali di petak kedua dan petak sembilan yang perlu dilompat dengan kedua-dua belah kaki. Tetapi bagi pemain yang baru sahaja memulakan permainan di mana gundu berada di petak pertama, maka pemain hendaklah melompat terus ke petak ketiga, tanpa memijak di petak kedua. Begitu juga dengan lompatan di setiap petak, seandainya pemain terpijak garisan, ia dianggap batal dan giliran pemain lain mengambil alih permainan.

Sebelum pemain membina rumah, acara timbang hendaklah dilakukan terlebih dahulu. Untuk mendapatkan rumah, pemain berdiri membelakangkan kesemua petak di garisan permulaan lalu mencampakkan ke dalam mana-mana petak gelanggang dan di situlah kedudukan rumahnya. Sekiranya gundu jatuh terkena garisan atau terkeluar maka ia dikira batal. Setiap pemain hendaklah memijak dengan kedua-dua belah kaki di petak rumah dan pemain lain tidak dibenarkan berbuat demikian. Sekiranya pemain lain memijaknya atau tuan rumah lupa memijak dengan kedua belah kakinya, ia dikira batal.

Pautan luar
-----------

* Teng-teng - Perpustakaan Negara Malaysia.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

	+ l
	+ b
	+ s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Si Jantung Hati** merupakan sebuah filem komedi Melayu yang diterbitkan di Malaysia pada 1986. Filem Si Jantung Hati diterbitkan dalam bentuk filem warna. Pada tahun 2003 filem tersebut telah menjalani proses remaster ke bentuk digital.

Filem Si Jantung Hati mula ditayangkan pada 1986 di pawagam seluruh negara. Menampilkan A. R. Badul, Nassier Wahab, Ibrahim Din, Faridah Fasha dan ramai lagi.

Pengarah
--------

Filem Si Jantung Hati diarah oleh pengarah A. R. Badul pada 1986. Filem ini berkisarkan sambungan filem Nasib Do Re Mi.

Sinopsis
--------

2 orang pemuda iaitu Do kecil dan Re kecil merancang satu pengembaraan mencari harta pusaka yang dimiliki oleh arwah bapa mereka (Do dan Re). Mereka juga mencari seorang sahabat lama arwah bapa mereka yang masih hidup iaitu Mi yang bergelar sebagai Orang Kaya Mi atau singkatan O.K Mi menjadi petunjuk lokasi di mana harta-harta itu telah disembunyikan. Do kecil dan Re kecil mensyaki bahawa harta-harta yang disembunyi oleh arwah bapa mereka itu adalah harta curi.

Di samping itu juga, seorang musuh lama arwah bapa mereka iaitu Komeng telah kembali menubuhkan kumpulan samseng baharu dan ingin menjejaki harta-harta tersebut secara kebetulan dengan tujuan O.K Mi, Do kecil dan Re kecil untuk mencari harta-harta yang di curi kerana mengesyaki bahawa harta-harta itu hak adalah miliknya (komeng) yang juga hasil rompakannya dan juga telah jatuh ke tangan Do Re dan Mi dalam kira-kira 20 tahun yang lalu.

Semasa menjejaki harta-harta komeng, O.K Mi, Do kecil dan Re kecil telah bertembung dengan musuh lama arwah bapa mereka dan O.K Mi iaitu Komeng, seorang ketua penjahat yang pernah ditangkap polis hasil perangkapan Do Re dan Mi dan dijatuhi hukuman penjara.

Pelakon
-------

* Nassier Wahab sebagai Do Kecil
* A. R. Badul sebagai Re Kecil
* Ibrahim Din sebagai O.K. Mi
* Faridah Fasha sebagai Mimi
* Julie Dahlan sebagai Kak Yah
* Idris Hashim sebagai Komeng
* Raffi Hussain sebagai Ramlan
* Mahmud Jun sebagai Pak Maun
* Osman Kering
* A. R. Ayapan
* Amy Alias

Lihat juga
----------

* Si Jantung
* Do Re Mi
* Bujang Lapok Kembali Daa - Kesinambungan kepada siri filem Bujang Lapok

Pautan luar
-----------

* *Si Jantung Hati*  di Pangkalan Data Filem Internet (IMDb)
Ustaz **Abdullah Zaik Abdul Rahman** ialah seorang aktivis politik dan sosial di Malaysia. Beliau merupakan Amir (Ketua Umum) Ikatan Muslimin Malaysia (ISMA). Beliau merupakan Presiden ISMA pertama selepas pertubuhan tersebut menukar nama pada 2005 hingga 2018.

Latar belakang
--------------

Abdullah Zaik dilahirkan di Besut, Terengganu pada 1966. Beliau merupakan anak keempat daripada 6 beradik. Beliau mendapat pendidikan di Sekolah Menengah Agama Sultan Zainal Abidin. Kemudian beliau melanjutkan pengajian peringkat sarjana muda dan memperolej ijazah dalam perundangan Islam di Universiti Al-Azhar, Mesir pada 1994.

Palestin
--------

Beliau juga merupakan Pengerusi Eksekutif Aman Palestin sebuah NGO yang memperjuangkan nasib penduduk Palestin di Gaza dan sekitarnya dan mengumpul dana daripada rakyat Malaysia.

Rujukan
-------

1. ↑  Dina Murad (22 Mei 2014). "Abdullah Zaik: The man behind Isma". *The Star*. Dicapai pada 17 November 2021.
2. ↑  (Sunday February 6, 2011) Palestinians still need our help, says NGO. The Star online. Capaian 24 Ogos 2012.
Filem **Talak** merupakan sebuah filem Melayu yang diterbitkan di Malaysia pada 1984. Filem Talak diterbitkan dalam bentuk filem warna.

Filem Talak mula ditayangkan pada 1984 di pawagam seluruh negara. Menampilkan Dharma Harun Al Rashid, Noreen Noor dan ramai lagi.

Pengarah
--------

Filem Talak diarah oleh pengarah Omar Rojik pada 1984.

Sinopsis
--------

*Talak* menceritakan pergolakan domestik diantara sepasang suami isteri, Johan dan Liza. Mereka hanya sering bertengkar dan akhirnya bercerai. Selepas itu mereka merujuk kembali. Suatu hari, tanpa disedari, Johan telah melafazkan tiga kali perceraian kepada Liza. Dia minta maaf kerana tidak dapat merujuk kembali kepada isterinya kecuali isterinya berkahwin dengan lelaki lain dan kemudian bercerai lagi. Johan terpaksa mencari lelaki yang boleh dipercayai. Akhirnya dia bertemu seorang lelaki yang bersetuju untuk berkahwin dengan isterinya dan bercerai lagi. Malangnya, lelaki itu tidak menyimpan janjinya, dan tidak mahu menceraikan Liza.

Pelakon
-------

* Dharma Harun Al Rashid sebagai Johan
* Hamid Gurkha sebagai Hamid
* Noreen Noor sebagai Liza
* Yahya Sulong sebagai Ramli
* M. Rajoli sebagai Tok Kadi
* A. R. Ayappan sebagai Ayappan
* Bibi Yem sebagai Mak Pah

Lihat juga
----------

* Talak

Pautan luar
-----------

* *Talak*  di Pangkalan Data Filem Internet (IMDb)